O‘ZBEKISTON RESPUBLIKASI VAZIRLAR MAHKAMASIning HUZURIDA DIN IShLARI BO‘YIChA KOMITET TAShKIL QILISh TO‘G‘RISIDA

“Vijdon erkinligi va diniy tashkilotlar to‘g‘risida”gi O‘zbekiston Respublikasining Qonuniga asoslanib, fuqarolarning din erkinligi va diniy ehtiyojlarini hurmat qilib, shuningdek diniy tashkilotlar bilan aloqalarni mustahkamlash va uzviy hamkorlikni ta’minlash maqsadida:
 1. O‘zbekiston Respublikasining Vazirlar Mahkamasi huzurida Din ishlari bo‘yicha komitet tashkil qilinsin.
 2. Belgilab qo‘yilsinki, komitet o‘z faoliyatini “Vijdon erkinligi va diniy tashkilotlar to‘g‘risida”gi Qonun, shuningdek O‘zbekiston Respublikasining boshqa tegishli qonun hujjatlari talablariga qat’iy amal qilgan holda olib boradi.
 3. O‘zbekiston Respublikasining Vazirlar Mahkamasi huzuridagi Din ishlari bo‘yicha komitet zimmasiga quyidagi asosiy vazifalarni hal qilish yuklatilsin:
 davlat organlarining respublika hududida joylashgan diniy tashkilotlar bilan bahamjihat harakati va hamkorlikni o‘rnatish:
 diniy masalalarni hal qilishda viloyatlar, shaharlar va rayonlarning hokimlari bilan birgalikda yagona siyosatni o‘tkazish:
 qonunda belgilangan tartibda ro‘yxatga olingan respublikadagi diniy tashkilotlarning manfaatlarini davlat siyosatida ifoda etish.
 4. O‘zbekiston Respublikasi Prezidenti huzuridagi Vazirlar Mahkamasi ushbu Farmonga asoslanib bir hafta muddat ichida Din ishlari bo‘yicha komitet to‘g‘risidagi tegishli qarorni qabul qilsin va uning Nizomini tasdiqlasin.